Tilsynet skriver blant annet at «arbeidsmiljøet for overlegene ved Nevrokirurgisk avdeling ikke er forsvarlig».
Videre står det at «de konflikter som har oppstått er av slikt omfang og styrke at det etter Arbeidstilsynets oppfatning foreligger betydelig fare for de ansattes psykiske helse».
Nevrokirurgisk avdeling må også vurdere om arbeidstidsordningen ved avdelingen er forsvarlig nok til at helse, velferd og sikkerhet for de ansatte ivaretas.
Når det gjelder de omtalte 26-timersvaktene, har ikke tilsynet kommet noen vei. Tilsynsrapporten nevner imidlertid at legene ikke kjenner til om det gjort en risikovurdering av forholdene.
- Det er blitt jobbet grundig med denne rapporten. Påleggene som kommer er velfunderte, sier Borghild Lekve, regiondirektør i Arbeidstilsynet Vestlandet.
Hun ønsker ikke å kommentere saken ytterligere, utover det som allerede står i rapporten.